Document ID: 32014R1282

KOMISJONI RAKENDUSMÄÄRUS (EL) nr 1282/2014,
2. detsember 2014,
millega muudetakse rakendusmäärust (EL) nr 180/2014 seoses töödeldud toodete maksimumkogustega, mida võib eksportida või saata Hispaania ja Prantsusmaa äärepoolseimatest piirkondadest, ning seoses asjaomaste kolmandate riikidega
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 13. märtsi 2013. aasta määrust (EL) nr 228/2013, millega kehtestatakse põllumajanduse erimeetmed liidu äärepoolseimate piirkondade jaoks ja tunnistatakse kehtetuks nõukogu määrus (EÜ) nr 247/2006, (1) eriti selle artiklit 14,
ning arvestades järgmist:
(1)
Komisjoni rakendusmääruse (EL) nr 180/2014 (2) artikli 15 lõikega 1 on ettevõtjate jaoks ette nähtud võimalus tavapäraste kaubavoogude või piirkondliku kaubanduse raames eksportida ning tavapäraste kaubavoogude raames saata töödeldud tooteid, mis sisaldavad määruse (EL) nr 228/2013 artiklis 10 osutatud tarnimise erikorra alla kuuluvaid tooraineid. Töötlejad, kes kavatsevad selliseid tooteid kõnealuses kontekstis eksportida või saata, võivad seda teha rakendusmääruse (EL) nr 180/2014 II-V lisas esitatud aastakoguste piires. Kõnealuse rakendusmääruse VI lisas on selliste kolmandate riikide loetelu, kuhu võib eespool nimetatud tooteid eksportida.
(2)
Prantsuse asutused palusid komisjonil kohandada rakendusmääruse (EL) nr 180/2014 II lisa loetelu Martinique'i osas, et muuta CN-koodide 0403 10 ja 1101 00 alla kuuluvate töödeldud toodete maksimumkoguseid ning lisada kogused CN-koodide 2202, 2105 ja 2007 alla kuuluvate toodete puhul. Guadeloupe'i osas palusid nad komisjonil kõnealust loetelu kohandada, et muuta CN-koodide 1101 00 ja 2309 90 alla kuuluvate toodete maksimumkoguseid ja lisada kogused CN-koodide 0402 10 ja CN-koodide 2007, 2008 ja 2009 alla kuuluvate toodete puhul. Samuti palusid nad lisada kõnealuse rakendusmääruse VI lisa loetelusse Martinique'i ja Guadeloupe'i puhul uued kolmandad riigid.
(3)
Töödeldud toodete maksimumkogused, mida võib igal aastal Kanaari saartelt tavapärase ekspordi raames või tavapäraste saadetistena eksportida või saata, on sätestatud rakendusmääruse (EL) nr 180/2014 IV lisas ning kogused, mida võib igal aastal Kanaari saartelt piirkondliku kaubanduse raames eksportida, on sätestatud kõnealuse rakendusmääruse V lisas.
(4)
Hispaania asutused palusid komisjonil lihtsustada rakendusmääruse (EL) nr 180/2014 IV ja V lisas esitatud loetelusid CN-koodide 1806 ja 1905 alamrubriikidesse kuuluvate töödeldud toodete koguste liitmisega.
(5)
Seepärast tuleks rakendusmäärust (EL) nr 180/2014 vastavalt muuta.
(6)
Käesolevas määruses sätestatud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Rakendusmääruse (EL) nr 180/2014 muutmine
Rakendusmääruse (EL) nr 180/2014 II, IV, V ja VI lisa muudetakse vastavalt käesoleva määruse lisale.
Artikkel 2
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 2. detsember 2014

Labels: 3
18
17
6